Kalabharai

Kalabharai – pietų Indijos dinastija, valdžiusi visą tamilų šalį III-VI a., nuvertus senovės Čeros, Čolos, Pandijos dinastijas. Labai mažai išliko informacijos apie jų kilmę ir valdymą. Jie nepaliko paminklų ar artefaktų ir vienintelis žinių šaltinis yra užuominos budistų ir džainistų literatūroje. Kalabharai buvo nuversti VI a. atsigavus Palavų ir Pandijų dinastijoms.

Daug ginčų kyla dėl Kalabharų religinės politikos: kai kurie istorikai teigia, kad jie buvo budistai ar džainistai, priešingai nei dauguma to meto tamilų, kurie išpažino hinduizmą, o kiti teigia, kad Kalabharai buvo brahmanizmo produktas. Abiiem požiūriams pagrįsti trūksta įrodymų.

Kategorija:Vidurinės Indijos karalystės
Kategorija:Indijos imperijos
Kategorija:Tamilų istorija
Kategorija:Indijos dinastijos